1. Kérje be a Ft – EUR váltószámát, majd kérdezze meg, hogy melyikből, melyikbe kíván váltani (pl. Eur-Ft 1, Ft – Eur 2). Ezek után kérdezze meg, hogy mennyi a váltani kívánt összeg, majd írja ki az eredményt Ft esetében egész számként, Eur esetében 2 tizedes jegyre kerekítve. (pl. a váltás eredménye: 15,33 EUR)
2. Ebben a feladatban szópárokat kell alkotnia.
   1. Használja ehhez a szavak.txt file-t, amit olvasson be és helyezze el egy listában.
   2. Kérjen be egy szót, majd jelezze, hogy benne van-e a listában.
   3. Válasszon két szót a listából (ügyeljen arra, hogy ne legyenek azonosak), majd írja ki a szópárt a következő módon: KRITIKUS – AJTÓ
   4. Ismételje az előző feladatot addig, amíg a felhasználó a „szeretne még váltani?” kérdésre nemleges választ nem ad.
3. Bizonyára mindenki látott már rendőrjárőrt, aki szolgálata során egy út menti ellenőrző pontról a forgalmat figyelte. A járőr feladata lehet a szabálytalankodók kiszűrése mellett az elhaladó járművek szúrópróbaszerű vagy módszeres ellenőrzése. Bizonyos esetekben egy műszaki ellenőrző állomás is kitelepül, amely alkalmas a kiválasztott járművek műszaki állapotának felmérésére. Egy olyan nap adatait kell feldolgoznia, amelyen a rendőri mellett műszaki ellenőrzés is zajlott egy egyirányú út mentén. Az úton haladó legalább 50, de legfeljebb 1000 jármű adatait a adatok.txt állományban tárolta el a rendőrautó forgalomrögzítő kamerájához csatlakoztatott gép. Az állomány sorai azonos szerkezetűek, az időt és a rendszámot tartalmazzák az elhaladás sorrendjében.   
   A rendszám mindig 7 karakter hosszú, az angol ábécé nagybetűit, kötőjelet és számjegyeket tartalmaz ebben a sorrendben. A példában szereplőtől eltérő felépítésű rendszámok is lehetségesek. Például:   
   11 12 05 TI-2342   
   11 12 09 BU-5523   
   11 12 41 AAAA-99   
   11 13 12 DM-5632 … A 2. sor mutatja, hogy a BU-5523 jármű 11 óra 12 perc 9 másodperckor haladt át az ellenőrző ponton.
   1. Készítse el a feladathoz leginkább használható osztályt. Írja meg a konstruktort és a \_\_str\_\_\_ függvényt is.
   2. Az előbbi osztály példányaiból készített listába olvassa be a file-tartalmát
   3. Hány adatunk van összesen a file-ban?
   4. Határozza meg, hogy aznap legalább hány óra hosszat dolgoztak az ellenőrzést végzők, ha munkaidejük egész órakor kezdődik, és pontosan egész órakor végződik! (Minden óra 0 perc 0 másodperckor kezdődik, és 59 perc 59 másodperccel végződik.) Az eredményt jelenítse meg a képernyőn!
   5. Kérjen be egy órát (pl 11 óra) és írja ki egy file-ba, melynek neve legyen az óra + txt (pl. 11.txt), az összes áthaladást, amelyik ebben az órában történt. Ha nem történt egy sem, akkor írja ki, hogy ebben az órában nem volt áthaladás. (pl. a file első sorára: 11:12:05 -> TI-2342