Ki alapíthat vállalkozást?

A vállalkozás alapításához való jog Magyarországon alanyi jog, amelyet az Alkotmány is rögzít. A vállalkozás mindenképpen olyan tevékenység, amelynek célja, hogy tulajdonosa számára hozadékot termeljen.

Ki lehet egyéni vállalkozó?

Egyéni vállalkozás a devizajogszabályok szerint belföldinek minősülő természetes személy vagy külföldinek minősülő külföldi állampolgár gazdasági tevékenysége. E törvény alkalmazásában gazdasági tevékenység az üzletszerűen -ellenérték fejében, nyereség-és vagyonszerzés céljából, rendszeresen -folytatott termelő vagy szolgáltató tevékenység. Egyéni vállalkozás alapítására az a belföldi természetes személy jogosult, aki cselekvőképes, lakóhelye van, és nincs kizárva az egyéni vállalkozás gyakorlásából.

Milyen adatokra van szüksége az Okmányirodának az egyéni vállalkozói igazolvány kiállításához?

a) neve,

b) leánykori neve,

c) születési helye és ideje, állampolgársága,

d) anyja neve,

e) tevékenységi köre,

f) székhelye,

g) telephelye,

h) fióktelephelye,

i) adószáma, vállalkozói igazolvány száma, nyilvántartási száma,

j) statisztikai számjele,

k) munkavégzés módja,

l) levelezési címe,

m) telefon-és telefax-száma,

n) foglalkoztatottak létszáma.

Az Okmányiroda mely szerveket értesítheti a cég megalakulásáról?

•Vámhatóságot

•Társadalombiztosítási igazgatási szervet

•Földművelésügyi és vidékfejlesztési minisztériumi megyei hivatalt az agrárvállalkozók tekintetében;

•Belügyminisztérium Központi Nyilvántartó Hivatalát,

•Területi gazdasági kamarát

•Állami adóhatóságot és a Központi Statisztikai Hivatalt

Mit kell feltüntetni a vállalkozói igazolványon?

•az egyéni vállalkozó személyes adatait (nevét, leánykori nevét, születési idejét, helyét, állampolgárságát, anyja nevét),

•székhelyét, telephelyét (telephelyeit, fióktelephelyeit),

•tevékenységének megnevezését, illetve tevékenységi körét,

•adószámát és nyilvántartási számát.

Milyen társasági formák vannak?

•Közkereseti társaság /kkt./

•Betéti társaság /bt./

•Közös vállalat /kv./

•Korlátolt felelősségű társaság /kft./

•Részvénytársaság /rt./

Milyen adatokat tartalmaz a cégjegyzék?

•a cég cégjegyzékszámát,

•a magyar, illetve külföldi részvétellel működő cég esetében az érintett állam(ok) betűjelét; külföldi vállalkozás magyarországi fióktelepe, illetve közvetlen kereskedelmi képviselete esetében pedig a külföldi vállalkozás székhelye szerinti állam betűjelét,

•a cég nevét,

•a cég székhelyét,

•a létesítő okirat, társasági szerződés, alapító okirat, alapszabály (a továbbiakban együtt: létesítő okirat) keltét,

•a cég által a létesítő okiratban megjelölt tevékenységi köröket, a Központi Statisztikai Hivatal által kiadott nómenklatúra szerint,

•a cég jegyzett tőkéjét, és ezen belül a pénzbeli és nem pénzbeli hozzájárulás mértékét,

•a cégjegyzés módját,

•a cégjegyzésre jogosultak nevét (cégét) és lakóhelyét (székhelyét), valamint tisztségét,

•a cég adószámát, valamint statisztikai számjelét,

•a cégbejegyzés időpontját.