Állásinterjú

Az állásinterjú előtti előkészületek a megfelelő kinézet felkészítésével kezdődnek, etikettnek megfelelő ruházat összeállítása, és ahhoz illő kiegészítők. Ezek után általánosságban érdemes átnézni pontosan azt, hogy a jelentkezésre szánt munkahely milyen beállítottságú, mennyire családias, mennyire szigorú vagy mennyire tekint úgy a jelentkező egyénekre, mint könnyen lecserélhető munkaerőre, és ennek megfelelően átszellemülve kell hozzáállni az eljövendő beszélgetésre.

Az interjú eljövetelekor (ha az interjú fizikai) a legfontosabb dolog amire ügyelni kell a benyomás keltés, ha nagyobb vállalatoknál szeretnénk interjút ott ezerszer fontosabb a benyomáskeltés, mint máshol, mivel általánosságban csak egy töredéknyi idő áll rendelkezésünkre, hogy kitűnjünk több száz jelentkező közül.

A központi része az interjúnak a kérdések, melyek több kategóriába sorolhatóak. Vannak a bemelegítő-kérdések, melyek általában arra szolgálnak, hogy oldják a hangulatot a szobában és oldják a stresszt. Ezek közé tartozik a bemutatkozó kérdések, illetve a “Honnan hallott erről a munkalehetőségről?” mely fontos információt tud tartalmazni a munkáltatóknak, szóval érdemes megjegyezni, hogy mely portálon jelentkeztünk az állásra. Ezek után következik a mélyvíz, mely egyből ráirányul a szakmai megfelelésünkre a munkát illetően, hozzáértésünkről próbálnak meg tudomást és bizonyítékot szerezni ezen idő alatt. Olyan készségeinkre is kíváncsiak ilyenkor, amik nekik fontosak, és esetleg önéletrajzunkban nem tettünk kitérést erre, mint a problémamegoldó képesség. Általában ennek felmérésére egy éles probléma elé állítanak minket az interjú alatt, mely megoldásának gyorsasága, ami sokat számít, illetve a kezelésének módja, mennyire esünk kétségbe vagy maradunk nyugodtak közben. Ami még kulcsfontosságú egy interjúban a fontos/nehéz kérdések számunkra, például „Miért hagyta ott az előző munkahelyét?”, ezen kérdések a személyiségünk feltárására szolgálnak, és hozzájárulnak ahhoz az összképhez, amit az interjúztató kap rólunk a folyamat során. Ami még fontossá teszi ezt a szegmenst, hogy néha ahogy ezeket a kérdéseket megválaszoljuk tud mentesíteni minket egy két szakmai hiányunktól, hiszen rengeteg munkahelyen a csapatmunka és a munkáltatókkal és munkatársakkal való kapcsolat fontosabb a pontos munkavégzés miatt, mintsem az, hogy hány évnyi tapasztalatunk van pályakezdőként.

Ha mind az előző szegmenseket túléltük akkor jön a levezetés. Ennek több része is van, köztük a levezető kérdések, mint a „Mikor tudna kezdeni?” vagy a „Mennyi lenne a fizetési igénye?”, ezek is ugyan úgy fontosak mint az előző kérdések, de koránt sem adnak akkora benyomást rólunk a többihez képest, hacsak nem válaszolunk nagyon arrogáns vagy illetlen módon. Még a levezető szakaszban is el tudjuk rontani az egész folyamatot, amit felépítettünk, ha nem figyelünk oda eléggé. A másik fontos dolog, hogy legyen kérdésünk mindig a munkaadók felé, így kifejezhetjük, hogy érdeklődtünk a cég után és úgymond „elvégeztük a házinkat”.

Ezek után jön a búcsúzkodás, aminek ugyan úgy megvan az etikettje, mint az üdvözlésnek, szóval még itt sem szabad elereszteni magunkat. Amint viszont ezzel is megvoltunk és elhagytuk az épületet/hívást, attól függ, hogy milyen módon zajlott az interjú már végre elereszthetjük magunkat és várhatunk a munkáltató visszajelzésére, ami még egy stresszes egy-két hét tud lenni.